Trolejbusu satiksme Zolingenē

Trolejbusu satiksme Zolingenē ir viens no sabiedriskā transporta veidiem Vācijā, Ziemeļreinā-Vestfālenē, Zolingenē, kas nodrošina pasažieru pārvadāšanu Zolingenes pilsētas robežās (viena trolejbusu līnija pagarināta līdz blakus esošajai Vupertālei). Tā ir vislielākā no trim Vācijā šobrīd eksistējošām trolejbusu satiksmes sistēmām (citas pilsētas ar trolejbusu kustību ir Ēbersvalde valsts austrumos un Eslingene pie Nekāras valsts dienvidos).

Pirmā trolejbusu līnija pilsētā 8,3 km garumā no Grāfa Vilhelma laukuma () līdz Zolingenes centrālajai dzelzceļa stacijai () svinīgi atklāta 1952. gada 19. jūnijā, gadu vēlāk sekoja otrās trolejbusu līnijas izbūves darbi. Uz 2025. gada sākumu pasažieru pārvadājumi tiek veikti 9 trolejbusu maršrutos, kuru kopējais garums sasniedz 102 kmVerkehrsbetrieb mit Weltruf, sobus.net un to kustība organizēta caur pārsēšanās punktu — Grāfa Vilhelma laukumu () pilsētas centrālajā daļā.

Uz 2024. gadu trolejbusu parks sastāvēja no 65 transporta vienībām, no kurām 57 ir posmainie trolejbusi (43 no tiem aprīkoti ar alternatīvu elektroenerģijas avotu bezkontakttīkla posmiem) un tikai 8 — solo trolejbusi (aprīkoti ar alternatīvu elektroenerģijas avotu bezkontakttīkla posmiem).Fahrzeugstatistiken, Solingen, Stadtwerke Solingen GmbH, transphoto.org Zolingenes vienīgais trolejbusu parks atrodas Vītolu ielā 10 (). Pārvadājumus ar trolejbusiem veic pašvaldības sabiedrība ar ierobežotu atbildību Stadtwerke Solingen GmbH (saīsināti: SWS), kuras pakļautībā atrodas arī pilsētas autobusu satiksme.

 Vēsture 

 Tramvaju kustības beigas un pāreja uz trolejbusu satiksmi 
1950. gadu sākumā pilsētas vadība nolēma pārtraukt tramvaju kustību un pāriet uz trolejbusu kustību. Neraugoties uz augstajām gaisvadu līniju infrastruktūras ierīkošanas izmaksām, galvenie šāda lēmuma iemesli bija zemās ekspluatācijas un degvielas izmaksas un trolejbusu ilgais kalpošanas laiks. Tramvaju maršruti septiņarpus gadu laikā pakāpeniski tika pārveidoti par trolejbusu maršrutiem. Pēdējā tramvaja līnijā kustība tika pārtraukta 1959. gada novembrī.

Atšķirībā no daudzām citām Vācijas pilsētām Zolingene visu savu galveno sabiedriskā transporta maršrutu tīklu bija pārveidojusi tā, lai kustībā primāri tiktu izmantoti trolejbusi, nevis tikai atsevišķus nelielus posmu kā citās pilsētās.

Pirmo četru trolejbusu līniju atsevišķie posmi pasažieru pārvadājumiem tika atklāti šādā secībā (norādīti mūsdienās lietotie pieturvietu nosaukumi):
 19.06.1952  Grāfa Vilhelma laukums — Rātsnams — Mangenberga — Centrālā stacija  8,3 km  1. maršruts 01.08.1953  Centrālā stacija — Valdas Baznīca  4,2 km  2. maršruts 01.10.1953  Valdas Baznīca — Centrs — Rātsnams  3,9 km  2. maršruts 15.06.1955  Grāfa Vilhelma laukums — Birkera iela — Hehšeida  2,4 km  2. maršruts 07.08.1955  Grāfa Vilhelma laukums — Vervolfa — Vidus stacija — Hestene  3,4 km  1. maršruts 01.06.1957  Vervolfa — Vidertas skola  4,6 km  4. maršruts 07.10.1958  Centrs — Vupertāle-Fovinkele Švēbebānis  5,8 km  3. maršruts 02.12.1959  Vidus stacija — Burgas tilts  6,1 km  3. maršruts

 Trolleybus Solingen ēra (1968—1988) 
Vairums pirmās paaudzes trolejbusu atradās vairāk nekā 20 gadus ekspluatācijā, līdz tos 1970. gadu sākumā aizstāja ar otrās paaudzes transportlīdzekļiem. Par nākamo paaudzi uzskatāmi Zolingenē uz vietas izgatavotie 80 Trolleybus Solingen solo tipa trolejbusi. Par iemeslu pašmāju radītam trolejbusa prototipam kalpoja — neviens sērijveida ražošanā esošs modelis nespēja apmierināt Zolingenes sabiedriskā transporta uzņēmuma prasības attiecībā uz pasažieru ietilpību un transportlīdzekļa veiktspēju.

Līdz ar Reinas-Rūras transporta asociācijas (saīsināti vācu valodā: VRR) dibināšanu 1980. gada 1. janvārī arī Zolingenes pilsētas pasažieru pārvadājumu uzņēmums tika tajā integrēts. Dalības rezultātā mainījās trolejbusu maršrutu numuri un turpmāk līnijas 1 līdz 4 kļuva attiecīgi par līnijām 681 līdz 684. 1980. gadu sākumā tika īstenoti divi nelieli trolejbusu maršrutu tīkla paplašināšanas projekti: 1981. gada 30. maijā līniju nr. 684 par 2,60 km pagarināja no Rātsnama līdz Haseles ielai, savukārt 1982. gada 11. septembrī līniju nr. 682 par 0,79 km pagarināja no Hēhšeidas līdz Hēhšeidai-Brokenbergai.

1988. gadā gandrīz visi trolejbusi, izņemot divas transporta vienības, tika izņemti no ekspluatācijas un pārdoti trolejbusu satiksmes kompānijai Argentīnā, Mendosā, kur tie atradās ekspluatācijā līdz pat 2010. gada 1. maijam.

 MAN solo un posmaino trolejbusu paaudze (1984—2003) 
1970. gadu beigās pilsētas sabiedriskā transporta kompānija uzsāka darbu pie trešās trolejbusu paaudzes iegādes — tika nolemts (līdzīgi kā ar pirmajiem trolejbusiem) iegādāties sērijveida ražošanā esošu modeli. Uzņēmums izmēģināšanai saņēma ÖAF Gräf & Stift ražoto trolejbusa MAN SG 200 TH prototipu un pēc veiksmīgiem testa braucieniem noslēgts līgums par transportlīdzekļu iegādi.Werner Stock. Gelenktrolleybus-Prototypen, žurnāls Der Stadtverkehr, burtnīca 11/12—1979. Bīlefelde: Izdevniecība Werner Stock, 1979. 483.—485. lpp. Pirmie jaunie posmainie MAN SG 200 HO trolejbusi saņemti 1984. gadā un drīz vien pieņemti regulārā ekspluatācijā ar pasažieriem. Divus gadus vēlāk uzsākta arī solo tipa MAN SL 172 HO trolejbusu piegāde. Pēc datiem no pārvadātāja uz 1987. gadu ritošais sastāvs tika pilnībā atjaunots.

1990. gados veikta trolejbusu maršrutu tīkla paplašināšana, tā kopējam garumam pieaugot par 8,2 km un kopējam līniju skaitam palielinoties no četrām līdz sešām. Tā 1993. gada 22. augustā atklāts 685. trolejbusu maršruta posms no Birkera ielas () līdz Kotenai (), 686. trolejbusu maršruta posms no Mangenbergas () līdz Kotenai (), kā arī kopējs 685. un 686. trolejbusu maršruta posms no Kotenas () līdz Aufderhēhei (). Tā bija pēdējā masveidīgā trolejbusu kontakttīklu izbūve pilsētā.

1990. gadu vidū Zolingenes pilsētas trolejbusu pārvādātājs Stadtwerke Solingen daļēji privatizēts, kādēļ jaunais investors 1995. gadā ierosināja izmaksu optimizācijas dēļ slēgt trolejbusu satiksmi. Tika piedāvāts jau atkal novecojušo ritošo sastāvu aizstāt ar jauniem, modernākiem dīzeļmotora autobusiem. Taču gadu vēlāk, pieaugot sabiedrības un vietējo politiķu spiedienam, jauns ekspertu slēdziens pierādīja, ka infrastruktūras demontāžas (kontakttīkli, balsti, apakšstacijas) izmaksas nesniedz sākotnēji kompānijas izvirzītos vēlamos ietaupījumus no trolejbusu sistēmas slēgšanas. 1996. gada novembrī pilsētas transporta koncerns atmeta plānus trolejbusus aizstāt ar autobusiem un paziņoja, ka uz tūkstošgades miju ar aizņēmuma no Ziemeļreinas-Vestfālenes federālās zemes palīdzību iegādāsies jaunus trolejbusus.

 Pagarinājums līdz Vupertāles-Fovinkeles stacijai (2014) 
2014. gada 4. augustā 683. trolejbusu maršruts Vupertāle-Fovinkeles Švēbebānis — Burgas stacija no līdzšinējās galapieturas pie Vupertāles iekārtā tramvaja tika pagarināts par aptuveni 350 metriem līdz Vupertāles-Fovinkeles dzelzceļa stacijai un turpmākais maršruta nosaukums ir Vupertāle-Fovinkeles stacija — Burgas stacija. Sākotnējais plāns minētajā posmā izbūvēt trolejbusu kontakttīklu tika noraidīts, jo būtu nepieciešamas milzu investīcijas braucamās daļas tunelī zem dzelzceļa pazemināšanai, līdz ar to līnijā jauniekļautajā daļā transportlīdzekļi kustībai izmanto dīzeļģeneratoru.ST-Serie "Wir in Gräfrath": Linien-Verlängerung scheitert, Solinger Tageblatt, solinger-tageblatt.deBus-Linie 683: Neue Hoffnung auf Verlängerung, Solinger Tageblatt, solinger-tageblatt.de

Zolingenes trolejbusu sistēmas savienojums ar Vupertāles-Fovinkeles dzelzceļa staciju reģionālajos attīstības plānos bija iekļauts jau no 1983. gada, taču visu šo laiku netika realizēts nepieciešamības pārbūvēt dzelzceļa stacijas laukumu dēļ.Reiner Nießen. ÖPNV-Verknüpfungsbereich Wuppertal Vohwinkel. Vupertāle : Uni Wuppertal, 1983. Diplomdarbs Tāpat kā kavēklis plānu realizācijai bija Fovinkeles dzelzceļa stacijas ar visu tās laukumu atrašanās Vācijas dzelzceļa kompānijas Deutsche Bahn īpašumā un vienlaikus stacijas ēka novērtēta kā kultūrvēsturisks objekts ar ierobežotām iespējām izmainīt apkārtējo ainavu. Vēl viens būtisks šķērslis agrākai trolejbusu satiksmes nodrošināšanai līdz Fovinkeles stacijai bija trolejbusu apgriešanās loka ierīkošanas izmaksas, kas plānošanas stadijā tika novērtētas vismaz 160 000 euro apmērā. Vācijas dzelzceļš sākotnēji bija nolēmis Fovinkeles stacijas laukumu pārdot Vupertāles pašvaldībai, taču laika gaitā atdeva to pilsētai par velti.

 Pāreja uz baterijtrolejbusiem (kopš 2018. gada) 
Zolingenes sabiedriskā transporta kompānija Stadtwerke Solingen 2018. gada jūnijā esošajā trolejbusu maršrutu tīklā uzsāka četru poļu autobūves kompānijas Solaris Bus & Coach sadarbībā ar vācu Kiepe Electric radīto tā saucamo baterijtrolejbusu (vācu valodā saīsināti mārketinga nolūkos: BOB, no vārdu savienojuma Batterie-Oberleitungs-Busse) testēšanu. Šāda tipa transportlīdzekļi sniedz iespēju līdzšinējos autobusu maršrutos nodrošināt trolejbusu kustību, proti, jaunās tehnikas vienības (paralēli klasiskai elektroenerģijas saņemšanai no kontakttīkla ar kontaktstieņu palīdzību) ir aprīkotas ar akumulatora bateriju, kas ļauj veikt kustību bezkontakttīkla posmos, savukārt uzlādēt bateriju pēcāk ir iespējams saņemot strāvu no kontakttīkla. Pirmo Solaris Trollino 18 Kiepe Electric trolejbusu uzņēmumam piegādāja 2018. gada 12. janvārī, nākamo — tā paša gada 22. martā, savukārt trešo un ceturto pasūtīto transportlīdzekli kompānija saņēma līdz aprīļa sākumam. Pirmais izmēģinājuma brauciens ar pasažieriem pilsētas ielās tika organizēts 2018. gada 16. jūnijā.„BOB“ geht mit ST-Lesern auf Jungfernfahrt, Solinger Tageblatt, solinger-tageblatt.de, 

Iepriekšminētie 4 baterijtrolejbusi, līdz ar minimālu kontakttīkla pielāgošanu, tiek ekspluatēti 14,3 kilometrus garajā 695. autobusu maršrutā no Abteivēgas Grēfratā līdz Meigenei, kur trolejbusu gaisvadu tīkls vēsturiski izbūvēts vien 2,8 km garumā. Savukārt atlikušajos 12 kilometros transportlīdzekļu abi vilces motori nepieciešamo elektroenerģiju to darbībai saņem no ar šķidrumu dzesējamā akumulatora.Batterie-O-Bus "BOB" geht im April auf Fahrt, Solinger Tageblatt, solinger-tageblatt.de,  Izmaiņas minētā maršruta apkalpošanā — juridiskā pārvēršanā no autobusu līnijas par trolejbusu — stājās spēkā 2019. gada 31. oktobrī.BOBs haben in Solingen die Linie 695 übernommen, Andreas Tews, Solinger Tageblatt, solinger-tageblatt.de, 

2019. gada februārī pilsētas sabiedriskā transporta uzņēmums Stadtwerke Solingen konceptuāli nolēma tuvāko gadu laikā iegādāties vēl 32 šādas tehnoloģijas trolejbusus. Izsludinātā konkursa kārtībā par uzvarētāju pasludināts poļu autoražotājs Solaris Bus & Coach sadarbībā ar vācu kompāniju Kiepe Electric un noslēgts līgums par 16 posmaino Solaris Trollino IV 18 Kiepe trolejbusu piegādi. Līdz ar jauno transportlīdzekļu nodošanu ekspluatācijā turpināts konsekventi atjaunot ritošo sastāvu — VDL Berkhof 2001. gadā ražotās un piegādātās transporta vienības Berkhof Premier AT18 izņemtas no ekspluatācijas.Solingen erhält Bewilligungsbescheid für 32 neue BOB, Solingenmagazin, solingenmagazin.de,  Pēdējais šī modeļa trolejbusa reiss ar pasažieriem notika 2023. gada 31. janvārī.Solingen O-Bus-Generation absolviert die letzten Fahrten, Solinger Tageblatt, solinger-tageblatt.de, 

2020. gada rudenī, pēc notikuša iepirkumu kokursa, pasūtīti vēl 16 poļu autobūves koncerna Solaris Bus & Coach sadarbībā ar vācu kompāniju Kiepe Electric solo tipa trolejbusi Solaris Trollino IV 12 Kiepe, kuru piegādi atbilstoši noslēgtajam līgumam jāuzsāk 2021. gada beigās.Stadtwerke Solingen bestellen 16 Batterie-O-Busse, Askin Bulut, Busblickpunkt, busnetz.de,  Šie jaunākās paaudzes 12 metrus garie transportlīdzekļi kopš 2024. gada janvāra tiek izmantoti savstarpēji savienotajos (nodrošinot iespēju pasažieriem turpināt ceļu bez pārsēšanās) 685. un 686. trolejbusu maršrutā un 691. un 694. autobusu maršrutā, kas turpmāk kļūst par trolejbusu līnijām.Linien 685 und 686 werden verlängert: Stadtwerke Solingen kündigen Änderungen im Busverkehr an, Martin Oberpriller, Rheinische Post, rp-online.de,  Lai jaunās Zolingenes sabiedriskā transporta maršrutu tīkla izmaiņas stātos spēkā, Aufderhēhes autoostā pie divām pasažieru apkalpošanas platformām tika uzstādīti uzlādes punkti ar barošanas vadu trolejbusu akumulatora baterijas starpuzlādei pirms došanās atceļā. Tā kā 2024. gada sākumā ekspluatācijā nebija pietiekams skaits Solaris Trollino IV 12 Kiepe tipa braucamrīku, daļa reisu 691. un 694. maršrutā tika veikta ar autobusiem, taču šobrīd abās līnijās pastāv tikai trolejbusu satiksme.

 Maršruti 
Kopš 2024. gada pasažieru pārvadājumi Zolingenē tiek nodrošināti 9 trolejbusu maršrutos.
Nr.SākumsCaurBeigasPapildinformācija 681 Hauptbahnhof Merscheid — Graf-Wilhelm-Platz — Bahnhof Mitte Hästen 682 Hauptbahnhof Wald — Central — Graf-Wilhelm-Platz — Grünewald Höhscheid-Brockenberg 683 Wuppertal-Vohwinkel Bahnhof Wuppertal-Vohwinkel Schwebebahn — Gräfrath — Central — Graf-Wilhelm-Platz — Bahnhof Mitte — Krahenhöhe Burger Bahnhof 684 Schule Widdert Vockert — Wittenberg — Bahnhof Mitte P&R — Graf-Wilhelm-Platz Hasselstraße 685 Aufderhöhe Schmalzgrube — Klingenhalle Graf-Wilhelm-Platz 686 Graf-Wilhelm-Platz Mangenberg — Kotten — Schmalzgrube Aufderhöhe 691 Höhscheid Aufderhöhe — Hauptbahnhof — Ohligs Markt St.-Lukas-Klinik 694 Hauptbahnhof Aufderhöhe — Landwehr/Rupelrath — Leichlingen Bahnhof Leichlingen Busbahnhof 695 Gräfrath, Abteiweg Graf-Wilhelm-Platz — Bahnhof Mitte Meigen

 Ritošais sastāvs 
Uz 2024. gadu pasažieru pārvadājumus Zolingenē veic šādu modeļu trolejbusi:
 Ražotājs Modelis Piegāde Ekspluatācija Daudzums Papildinformācija Solaris Bus & Coach Trollino 12 IV Kiepe Electric <center> 2021, 2023—2024 <center> 2021—pašlaik <center> 16 <center> Baterijtrolejbusi Solaris Bus & Coach Trollino 18 IV Kiepe Electric <center> 2021, 2023—2024 <center> 2020—pašlaik <center> 16 <center> Baterijtrolejbusi Van Hool AG 300T Kiepe <center> 2002—2003 <center> 2002—pašlaik <center> 15 <center> Hess SwissTrolley 3 Vossloh Kiepe <center> 2008—2009 <center> 2008—pašlaik <center> 14 <center> Solaris Bus & Coach Trollino 18,75 III Kiepe Electric <center> 2018 <center> 2018—pašlaik <center> 4 <center> Baterijtrolejbusi

 Skatīt arī 
 Trolejbusu satiksme Vācijā

 Atsauces 

 Ārējās saites 

 Pasažieru pārvadātāja Stadtwerke Solingen oficiālā interneta vietne, sobus.net
 Baterijtrolejbusu popularizēšanas interneta vietne, bob-solingen.de
 Zolingenes trolejbusu ritošā sastāva datubāze, transphoto.org
 Entuziastu veidota vietne par Zolingenes trolejbusu satiksmes sistēmu, obus-online.com
 Entuziastu veidota vietne par Zolingenes trolejbusu satiksmes sistēmu, obus-solingen.de
 Zolingenes vēsturisko trolejbusu muzejs, obus-museum-solingen.de